tartuNLP/wikipedia-smugri-20251201 huggingface dataset:
Des-duuriasteikko

Des-duuriasteikko on Desistä alkava sävelasteikko, jonka sävelet ovat Des, Es, F, Ges, As, B, C ja Des. Des-duurin rinnakkaismolli on b-molli ja muunnosmolli on teoreettinen des-molli, jota vastaa enharmonisesti cis-molli. Des-duurin subdominanttisointu on Ges-duurisointu ja dominanttisointu on As-duurisointu.
Des-duuria vastaa enharmonisesti Cis-duuri, jossa on seitsemän ylennystä.
Des-duurin etumerkintä eri nuottiavaimilla.
Neljällä yleisimmällä avaimella.
&lt;score&gt;{ \new Staff \with{ \magnifyStaff #3/2 } « \time 4/16 \override Score.TimeSignature #'stencil = ##f { \clef treble \key des \major s16 \clef alto \key des \major s16 \clef tenor \key des \major s16 \clef bass \key des \major s16 } » }&lt;/score&gt;
Neljällä yleisimmällä nuottiavaimella (diskantti-, altto-, tenori- ja bassoavain) on vakiintuneet standardit, miten niille kirjoitetaan etumerkit. Des-duurin etumerkit kirjoitetaan niille ylläolevin tavoin.
Cis-molliasteikko

Cis-molliasteikko on cis-sävelestä alkava sävelasteikko, johon kuuluvat sävelet cis, dis, e, fis, gis, a, h ja cis. Cis-mollin rinnakkaissävellaji on E-duuriasteikko ja muunnossävellaji Cis-duuri.
Cis-mollin etumerkintä eri nuottiavaimilla.
Neljällä yleisimmällä avaimella.
&lt;score&gt;{ \new Staff \with{ \magnifyStaff #3/2 } « \time 4/16 \override Score.TimeSignature #'stencil = ##f { \clef treble \key cis \minor s16 \clef alto \key cis \minor s16 \clef tenor \key cis \minor s16 \clef bass \key cis \minor s16 } » }&lt;/score&gt;
Neljällä yleisimmällä nuottiavaimella (diskantti-, altto-, tenori- ja bassoavain) on vakiintuneet standardit, miten niille kirjoitetaan etumerkit. Cis-mollin etumerkit kirjoitetaan niille ylläolevin tavoin.
Claes Rendahl

Claes Wilhelm Rendahl (4. huhtikuuta 1848 Ölmstad – 12. helmikuuta 1926 Karlstad) oli ruotsalainen urkuri, musiikkipedagogi ja säveltäjä.
Rendahlin vanhemmat olivat urkuri Lars Johan Rendahl ja tämän vaimo Anna Johannesdotter. Rendahl kuului kirkkomuusikkosukuun, jonka jäseninä oli ollut kanttoreita ja lukkareita Smålandin ja Itä-Götanmaan seurakunnista 1700-luvun puolestavälistä lähtien. Rendahl sai varhaista musiikkikasvatusta isältään. Sitten hän opiskeli Linköpingin tuomiokirkon urkuri C. A. Hagströmin johdolla. Isänsä kuoltua Rendahl toimi tilapäisesti tämän urkurinvirassa ja jatkoi samanaikaisesti musiikin opiskelua Jönköpingissä Gustaf Wilhelm Heintzen sekä sotilassoittokunnan kersantti Qvarnströmin johdolla. Vuonna 1867 Rendahl pääsi Tukholman kuninkaalliseen musiikkikorkeakouluun. Siellä hänelle opetti urkujensoittoa Gustaf Mankell. Rendahl valmistui urkurin ja koulun kanttorin pätevyyksillä jo samana lukuvuonna, minkä ilmeisesti mahdollistivat aiemman koulutuksen tuomat hyvät valmiudet. Rendahl kuitenkin jatkoi opintojaan ja sai musiikkijohtajan pätevyyden vuonna 1871. Hän sai myös useita erikoisdiplomeja ja esiintyi lukuisten Tukholman orkestereiden kanssa. Vuonna 1873 Rendahl aloitti työskentelyn musiikin opettajana oppilaitoksissa Karlstadissa. Pian hän aloitti tilapäisen työskentelyn Karlstadin tuomiokirkon urkurina, ja vuonna 1877 hän sai vakituisen viran. Vuonna 1890 Rendahl sai nimityksen Karlstadin musiikkiseuran kapellimestariksi.
Rendahl työskenteli loppuelämänsä ajan Karlstadissa ja sai luvan urkurin ja kanttorin pätevyyksien myöntämiseen Karlstadissa. Hän sai mainetta laajemminkin Ruotsissa ja tuli tunnustetuksi yhtenä maan johtavista urkureista. Vuonna 1884 Rendahl sai "Svensk Musiktidningin" sävellyskilpailussa palkinnon pianoteoksellaan "7 melodiska tonstycken". Siitä tuli myös hänen ensimmäinen julkaistu teoksensa. Rendahl julkaisi vuonna 1889 revisoidun painoksen Haeffnerin virsikirjasta. Vuonna 1901 hänet valittiin perustetun Ruotsin urkuri- ja kanttoriliiton ensimmäiseksi puhemieheksi. 1910–1920-luvuilla Rendahl osallistui aktiivisesti Ruotsin kirkon muodostamiin komiteoihin kirkkomusiikin uudistamiseksi. Reformin tuloksena syntyi muun muassa vuoden 1921 virsikirja.
Rendahlin sävellystuotanto on suhteellisen suppea ja enimmäkseen ennen vuotta 1900 luotu. Omistautuminen kirkkomusiikille sekä työt urkurina ja opettajana todennäköisesti rajoittivat Rendahlin mahdollisuuksia sävellysten tekemiseen. Hänen urkuteoksiaan julkaistiin sekä ruotsalaisissa että kansainvälisissä kokoelmissa. Hänen urkuteoksiinsa kuuluu "Johdanto ja fuuga" (Es-duuri). Rendahl julkaisi myös laulukokoelman "Sju viser på varmlandske tongmåle". Hän sävelsi lisäksi muun muassa kantaatteja. Rendahlin tyylin juuret olivat varhaisromantiikassa eivätkä häneen juurikaan vaikuttaneet 1800-luvun jälkipuoliskon suuntaukset. Rendahl sai Vasa-ritarikunnan ritarinarvon vuonna 1897 ja Litteris et artibus -mitalin vuonna 1922. Hänet valittiin Ruotsin kuninkaallisen musiikkiakatemian jäseneksi vuonna 1900. Rendahl oli Ragnar Rendahlin isä.
D-molliasteikko

D-molliasteikko on d-sävelestä alkava sävelasteikko, jonka luonnolliseen variaatioon kuuluvat sävelet d, e, f, g, a, b, c ja d. Sen rinnakkaissävellaji on F-duuri ja muunnossävellaji D-duuri.
D-mollin etumerkintä eri nuottiavaimilla.
Neljällä yleisimmällä avaimella.
&lt;score&gt;{ \new Staff \with{ \magnifyStaff #3/2 } « \time 4/16 \override Score.TimeSignature #'stencil = ##f { \clef treble \key d \minor s16 \clef alto \key d \minor s16 \clef tenor \key d \minor s16 \clef bass \key d \minor s16 } » }&lt;/score&gt;
Neljällä yleisimmällä nuottiavaimella (diskantti-, altto-, tenori- ja bassoavain) on vakiintuneet standardit, miten niille kirjoitetaan etumerkit. D-mollin etumerkit kirjoitetaan niille ylläolevin tavoin.
Alleghe Boardercross

Alleghe Boardercross on laskettelupuisto Ski Civettan talviurheilukeskuksessa Alleghessa Italiassa.
Siellä järjestettiin ensimmäiset freestylehiihdon maailmancupin skicrosskilpailut helmikuussa 2024.
Olavin suku

Olavin suku oli Tanskassa 900-luvun alkupuolella hallinnut suku. Sen perustajana pidetään Olavi Röyhkeää, joka saapui Ruotsista ja syrjäytti Helgen. Noin vuonna 916 Tanskaan saapui Hardeknud, joka syrjäytti Olavin suvun ja nousi itse valtaistuimelle. Hardeknudin poika oli ensimmäinen koko Tanskaa hallinneena pidetty Gorm Vanha.
Sigurd Käärmesilmä

Sigurd Käärmesilmä (muinaisnorjaksi: Sigurðr ormr í auga, englanniksi: Sigurd Snake-in-the-eye) oli puolilegendaarinen viikinkisoturi ja Tanskan kuningas 800-luvun loppupuolella. Useiden saagalähteiden ja Skandinavian historian 1100-luvulta ja myöhemmin mukaan hän oli yksi legendaarisen viikinki Ragnar Lodbrokin ja tämän vaimon, Áslaugin, pojista. Norjan kuninkaiden keskiaikaisessa sukuluetteloissa häntä pidetään Harald Kaunotukan esi-isänä.
Merkittävimpiä Sigurdista kertovia lähteitä ovat Saxo Grammaticuksen "Gesta Danorum" ja "Ragnar Lodbrokin ja hänen poikiensa saaga".
Hänen poikansa Hardeknud oli ilmeisesti ensimmäisen koko Tanskaa hallinneen Gorm Vanhan isä.
Main Park

Main Park on laskettelupuisto Mammoth Mountainin talviurheilukeskuksessa Mammoth Lakesissa Kaliforniassa Yhdysvalloissa.
Main Parkissa on järjestetty freestylehiihdon ja lumilautailun maailmancupin lumikouru- ja slopestylekilpailuja.
Lisäksi Mammoth Mountainilla on laskettu alppihiihdon maailmancupin naisten pujottelu- ja supersuurpujottelukilpailuja.
Ukrainan valtion tilastopalvelu

Ukrainan valtion tilastopalvelu (, lyhennys Deržstat tai Deržstat Ukrajiny tai websivun mukaisesti Ukrstat) on Ukrainan valtion ylläpitämä julkinen, kansallinen tilastokeskus. Se toimii hallinnollisesti Ukrainan talouskehitys- ja kauppaministeriön alaisuudessa. Se tuottaa virallista tilastotietoa Ukrainasta kansalliseen ja kansainväliseen käyttöön. Deržstatin päätoimipaikka on Kiovassa, mutta tilastopalvelulla on myös alueellisia toimipisteitä.
Ukarinan kansallisen tilastopalvelun historia alkaa vuodesta 1920, jolloin perustettiin Ukrainan sosialistisen neuvostotasavallan tilastollinen keskustoimisto (). Sittemmin Ukrainan tilastopalvelu on muuttunut ja nimetty useasti uudelleen. Nykyinen nimi on vuodelta 2010. 2020-luvulle tultaessa tilastointitapoja kehitetty kansainvälisten käytäntöjen mukaisiksi. Tilastotiedon tuotantojärjestelmää on vuodesta 2019 lähtien yhtenäistetty Euroopan unionin toimintatapoja vastaavaksi. Myös tilastopalvelua ohjaavaa lainsäädäntöä ajantasaistettiin vuonna 2022.
Moldovalainen keittiö

Moldovalainen keittiö () on ottanut vaikutteita suuremmilta naapureiltaan kuten Romaniasta, Venäjältä ja Turkista. Erityisesti romanialaisen keittiön kanssa on paljon yhtäläisyyksiä, minkä vuoksi moldovalaista keittiötä voidaan pitää romanialaisen keittiön variaationa.
Raaka-aineita.
Moldovan pinta-alasta 3/4 on mustamullan peitossa ja on erittäin hedelmällistä. Monet moldovalaiset ovat ylpeitä kotona kasvatetuista vihanneksista ja pitävät kasvimaata. Näiden lisäksi myös perunat, lihat ja kermaviili ovat yleisiä raaka-aineita.
Ennen maissin saapumista Amerikasta, Moldovassa syötiin paljon hirssiä. Näistä valmistettu mămăligă on moldovalaisten perusruokaa, jota voidaan syödä lähes minkä tahansa kanssa. Ylijääneestä mămăligăsta voidaan tehdä myös leipää tai kakkuja.
Vihannesten ja hedelmien (jopa vesimelonien) säilöminen on suosittua ja keino nauttia niistä talven aikana.
Juomat.
Suosittuja alkoholittomia juomia ovat maito, vesi ja tee. Käymisteitse valmistetaan myös kvassia ja mustia.
Moldovan maaperä soveltuu hyvin viininviljelyyn ja maassa on viljelty viiniä 8000 vuotta. Maailman suurin viinikellari, jossa on yli 1,5 miljoonaa viinipulloa, sijaitsee Mileștii Micin kaupungissa Keski-Moldovassa. Muita suosittuja alkoholijuomia ovat rakia ja luumuista tehty țuică.
Sigtrygg-riimukivet

Sigtrygg-riimukivet ovat kaksi riimukiveä, jotka Tanskan kuningas Sigtrygg Gnupassonin äiti, Astrid, pystytti poikansa muistoksi tämän kuoleman jälkeen. Kivet on merkitty riimutekstien tietokantaan tunnuksilla DR 2 ja DR. Riimukivet löydettiin Schleswig-Holsteinista Saksasta. Tämä alue oli viikinkiajalla osa Tanskaa. Riimukivet ovat Aadam Bremeniläisen kertomusten kanssa todiste Olavin suvun vallasta Tanskassa. Riimut on kaivettu kiviin vuoden 934 jälkeen.
Kirjoitus.
Muinaisnorja
 A "Asfriþr gærþi kumbl þøsi, dottiR Oþinkors, æft Sigtryg kunung,"
 B "sun sin ok Gnupu."
 C "Gormʀst runaʀ."
Materiaali-insinöörikilta

Materiaali-insinöörikilta ry (lyhenne MIK) on Tampereen yliopiston tekniikan ja luonnontieteiden tiedekuntaan kuuluva materiaalitekniikan opiskelijoiden ainejärjestö. Kilta toimii Tampereen yliopiston ylioppilaskunnan TREYn piirissä ja on myös Tampereen Teekkarit ry:n jäsen. Killan tarkoituksena on yhdistää Tampereen yliopiston materiaalitekniikan opiskelijat ja edistää materiaalitekniikan opiskelijoiden yhteistoimintaa, kehittää harrastusmahdollisuuksia sekä ajaa jäsentensä etuja opintoihin liittyvissä asioissa.
Killan tehtäviin kuuluu valvoa Materiaalitekniikkaa opiskelevien etua opintoihin liittyvissä asioissa. Vaikuttamistyötä tehdään mm. Materiaaliopin laboratorion suuntaan. Tästä esimerkkinä kiltahuoneella säännöllisesti järjestettävät opintoavautumiskahvit, joissa opiskelijat voivat esittää materiaalitekniikan laitoksen henkilökunnalle kysymyksiä ja palautetta kurssien toteutuksesta.
MIK on Tampereen Teekkarit ry:n jäsen ja Tampereen ylioppilaskunnan TREYn piirissä toimiva järjestö.
Kilta perustettiin 1993 entisen Dislokaatio ammattiainekerhon kiltauduttua. Ennen kiltautumista materiaalitekniikkaa opiskeltiin osana Koneenrakentajakiltaa (KoRK).
Hard to Break

Hard to Break on Anna-Maija Heinosen ja Krista Moision ohjaama suomalainen dokumenttielokuva, joka tuli ensi-iltaan huhtikuussa 2024.
Elokuva kertoo kertoo 18-vuotiaasta Atesta ja 16-vuotiaasta Jonsusta. Atella on aina seuraavat bileet tiedossa, ja hän rakastaa viihdyttää 40 000 Snapchat-seuraajaansa, joille hän jakaa elämän ylä- ja alamäet sensuroimattomasti. Jonsu löytää Aten myötä uuden ystäväporukan, jonka ilmapiiri ilman sääntöjä alkaa vetää häntä puoleensa.
Elokuvan on tuottanut Oskar Forstén Polygraf Oy:ltä ja sen levitti elokuvateattereihin Pirkanmaan elokuvakeskus.
Moldovan itsenäisyyspäivä

Moldovan itsenäisyyspäivä () on vuosittain Moldovassa juhlittava kansallispäivä. Sitä vietetään 27. elokuuta. Tällöin juhlistetaan 27. elokuuta 1991 Chișinăussa annettua itsenäistymisjulistusta Neuvostoliitosta. 
Moldovan tasavallan parlamentin vuonna 1991 antamassa itsenäisyysjulistuksessa Moldovan aluetta koskeneet aiemmat kansainväliset sopimukset ja säädökset vuosilta 1775, 1812, 1939, Moldovan ASNT:n perustaminen 1924, sekä Moldovan SNT:n perustaminen ja liittäminen Neuvostoliittoon 1940 todettiin laittomiksi tai päätöksinä mitättömiksi. Itsenäisyysjulistuksessa kirjattiin johdantona näkyville Chișinăun suurten kansalliskokousten ja Moldovan parlamentin päätökset vuosilta 1989-1991 romanian kielen ja latinalaisen kirjaimiston käyttöönotosta sekä Moldovan tasavallan lipun, vaakunan ja valtion nimen hyväksymisestä.
Itsenäisyyspäivä on kansallinen vapaapäivä Moldovassa. Joulupäivän ohella se vuoden harvoja päiviä, jolloin kaupat ovat tasavallassa kiinni.
Eugen Doga

Eugen Doga (1. maaliskuuta 1937 Mocra, Rîbnițan piirikunta – 3. kesäkuuta 2025) oli moldovalainen säveltäjä ja kapellimestari.
Doga opiskeli Chisinaussa ensin sellonsoittoa Pablo Giovanni Baccinin johdolla valmistuen konservatoriosta vuonna 1960. Vasemman käden halvausoireet haittasivat hänen uraansa sellistinä, joten hän siirtyi säveltämisen pariin ja opiskeli vielä sitä vuoteen 1965 saakka konservatoriossa Solomon Lobelin johdolla. Samanaikaisesti Doga sai musiikin teorian ja orkesterinjohdon opetusta. Hän työskenteli vuosina 1957–1962 radio-orkesterissa ja aloitti samoihin aikoihin aktiivisen sävellystyönsä. 1960-luvulla Doga teki opetustyötä ja laati oppikirjan musiikin teoriasta. Lisäksi hän orkestroi muun muassa moldovalaisten säveltäjien, Edvard Griegin, Dmitri Šostakovitšin ja Aram Hatšaturjanin teoksia.
Dogan ensimmäinen jousikvartetto on vuodelta 1963. Vuonna 1967 hän aloitti musiikin säveltämisen elokuviin. Hän on säveltänyt musiikin kaikkiaan yli kahteensataan elokuvaan. Doga teki elokuvissa usein yhteistyötä ohjaaja Emil Loteanun kanssa. Elokuvien joukossa ovat muiden muassa "Marija, Mirabela" ja "Olet rakkaani, olet petoni". Jälkimmäiseen kuuluu Dogan säveltämä valssi, josta tuli kansainvälisestikin tunnettu. Se esitettiin muun muassa kesäolympialaisten 1980 avajaisissa ja jälleen talviolympialaisissa 2014. Dogan tuotannon joukossa on myös soitinmusiikkia, kuoroteoksia, baletteja, musiikkia radiotuotantoihin ja näytelmämusiikkia. Hänen laulustaan "Orașul meu" tuli Chisinaun kaupungin virallinen hymni. Doga käytti lauluissaan usein Mihai Eminescun ja Veronica Miclen kirjoituksia sanoituksina. Hän omaksui säveltäjänä vaikutteita laajasti eri kulttuurien musiikkityyleistä.
Doga johti konsertteja kansainvälisesti eri maanosissa. Hän sai muun muassa Neuvostoliiton kansantaiteilijan arvonimen, Neuvostoliiton valtionpalkinnon sekä lukuisia tunnustuksia ja kunnianosoituksia Moldovasta, Romaniasta ja Kirgisiasta. Doga oli Euroopan tieteiden ja taiteiden akatemian jäsen. Neuvostoaikoina hän toimi muun muassa Neuvostoliiton korkeimman neuvoston kulttuurikomitean varapuhemiehenä. Doga oli monien kirjojen, elokuvien ja televisio-ohjelmien aiheena. Vuosi 2007 nimettiin Moldovassa hänen kunniakseen Eugen Doga -vuodeksi. Doga oli Chisinaun, Craiovan ja Dumbrăvenin kunniakaupunkilainen. Hänen mukaansa on nimetty katu Chisinaussa, musiikkikoulu ja asteroidi 10504 Doga.
Doga perusti kansainvälisen Dominanta-kulttuurisäätiön vuonna 2012. Hänen mukaansa nimetty musiikkisalonki avattiin 18. tammikuuta 2014. Dogan tytär Viorica on toiminut dokumenttiohjaajana. Doga otti julkisesti kantaa Moldovan ja Ukrainan suvereniteetin puolesta.
Ron Talakoski

Ronald Paul Isaac Talakoski (1. kesäkuuta 1962 Thunder Bay, Ontario – 6. heinäkuuta 2009 Thunder Bay, Ontario) oli kanadalainen jääkiekkoilija. Hänen pelipaikkansa oli oikea laitahyökkääjä. Hän pelasi NHL:ssa New York Rangersin joukkueessa yhdeksän ottelua kausilla 1986–1987 ja 1987–1988. Talakoski oli syntyisin Kanadan Ontariosta Thunder Bayn kaupungista ja omasi suomalaiset sukujuuret.
Ura.
Talakoskea ei koskaan varattu NHL:n varaustilaisuudessa vaan hän solmi vapaana agenttina sopimuksen New York Rangersiin kaudelle 1986–87. NHL:ssa hän esiintyi kolmessa ottelussa, joissa pöytäkirjaan merkittiin 21 rangaistusminuuttia ilman tehopisteitä. Tämän lisäksi hän pelasi 26 ottelua AHL-farmijoukkue New Haven Nighthawksissa sekä kolme ottelua IHL:n Flint Spiritsissä.
Seuraavalla kaudella Talakoski pelasi kuusi NHL-ottelua saaden yhden syöttöpisteen. Lopun kautta hän pelasi IHL:ssa Colorado Rangersin joukkueessa jossa teki 62 ottelussa 43 tehopistettä ja istui 104 jäähyminuuttia.
Vuosina 1988–1993 Talakoski oli sivussa ammattilaiskiekosta mutta teki syksyllä 1993 paluun Colonial Hockey Leaguen Thunder Bay Senatorsin joukkueessa. Kahden kauden aikana Talakoski pelasi 51 ottelua Thunder Bayn paidassa.
Bad Freienwalde (Oder)

Bad Freienwalde on kylpyläkaupunki Brandenburgin osavaltiossa Saksan itäisimmässä osassa. Se on osa historiallista Märkische Schweizin kumpumaata.
Maantiede.
Bad Freienwalde sijaitsee osavaltionsa itäosassa noin 50 kilometriä Berliinistä koilliseen.
Historia.
Ensimmäinen asiakirjamaininta Bad Freienwaldesta on vuodelta 1316 muodossa Vrienwolde. Uchtenhagenin aatelissuku hallitsi paikkakuntaa 1370-luvulta aina 1610-luvulle saakka. Rutto tappoi suuren osan Freienwalden noin tuhannen hengen väestöstä kolmikymmenvuotisen sodan aikana. Freienwalden historia kylpyläkaupunkina alkaa 1680-luvulta, jolloin sieltä löydettiin mineraalipitoista lähdevettä. Kaupungin nimeksi virallistettiin Bad Freienwalde vuonna 1925.
Kristalliyön jälkeen osa Bad Freienwalden juutalaisista pääsi pakenemaan, osa murhattiin holokaustissa. Toisen maailmansodan jälkeen kaupunki jäi Neuvostoliiton valtapiiriin. Saksojen jälleenyhdistyttyä kaupungin rakennuskantaa saneerattiin ja siihen liitettiin useita lähistön maalaiskuntia.
Bad Freienwalden historiallista arkkitehtuuria edustaa muun muassa St. Nikolain kirkko, jonka historia alkaa 1400-luvulta. Kaupungin raatihuone rakennettiin 1855. Linna Schloss Freienwalde on arkkitehti David Gillyn käsialaa.
Talous ja liikenne.
Maantiet Bundesstraße 158 ja Bundesstraße 167 risteävät Bad Freienwalden keskustan tuntumassa.
Miklós Maros

Miklós Maros (s. 14. marraskuuta 1943 Pécs) on unkarilais-ruotsalainen säveltäjä ja kapellimestari.
Maros on säveltäjä Rudolf Marosin ja viulisti Klára Molnárin poika. Hän opiskeli Béla Bartók -musiikkiopistossa Rezső Sugárin johdolla. Vuosina 1963–1967 hän sai Ferenc Szabólta sävellysopetusta Franz Lisztin musiikkiakatemiassa. Vuosina 1968–1972 hän jatkoi sävellysopintojaan Tukholman kuninkaallisessa musiikkikorkeakoulussa Ingvar Lidholmin ja György Ligetin johdolla. Maros opetti Tukholman Elektronmusikstudionilla vuosina 1971–1978 ja toimi Tukholman kuninkaallisen musiikkikorkeakoulun luennoitsijana vuosina 1976–1980. Hänellä oli residenssi Berliinissä vuosina 1980–1981 ja Falunissa vuosina 1983–1984. Maros valittiin Ruotsin säveltäjäliiton jäseneksi vuonna 1971. Samana vuonna hänen teoksiaan alettiin esittää kansainvälisesti muun muassa ISCM World Music Daysissa ja Zagrebin musiikkibiennaalissa. Vuonna 1972 Maros perusti vaimonsa, laulaja Ilona Marosin kanssa Maros Ensemble -kamariorkesterin nykymusiikin esityksiä varten. Kokoonpano on pitänyt lukuisia kantaesityksiä eri maissa. Myös Marosin omia teoksia on esitetty monissa maissa eri maanosissa. Maros Ensemblen lisäksi Maros on johtanut muun muassa Tukholman kuninkaallista filharmonista orkesteria, Budapestin sinfoniaorkesteria ja Prahan radion sinfoniaorkesteria.
Maros toimi Ruotsin säveltäjäliiton varapuheenjohtajana vuosina 1981–1991. Vuonna 1998 hänet valittiin Ruotsin kuninkaallisen musiikkiakatemian jäseneksi. Marosille myönnettiin vuonna 1990 Valtiollinen taiteilijoiden tulotakuu. Marosin tuotannon joukossa on muun muassa radio-ooppera "Stora grusharpan", sinfonioita, konserttoja ja musiikkia vaihteleville kamarikokoonpanoille. Osaan kamarimusiikkiteoksistaan Maros on yhdistänyt elektroniikan.
Maija Nuutinen

Maria Gustava Nuutinen (30. tammikuuta 1885 Tervo – 17. syyskuuta 1965 Helsinki) oli suomalainen näyttelijä ja ompelija. Uransa teatterissa tehnyt Nuutinen näytteli myös joitakin elokuvarooleja.
Ura.
Nuutinen osallistui aktiivisesti Helsingin vasemmistolaiseen teatteritoimintaan 1920- ja 1930-luvuilla. Hänellä oli merkittäviä rooleja, kuten nimiosa Bertolt Brechtin näytelmässä "Rouva Carrarin kiväärit", joka esitettiin Kirjan talon Työväen Näyttämöllä.
Nuutinen näytteli teatterin ohella kymmenessä kokoillan elokuvassa vuosina 1938–1951. Kolme elokuvaa oli Nyrki Tapiovaaran ohjaamia ja kolme Valentin Vaalan ohjaamia. Hänen roolitehtävänsä jäivät usein kreditoimatta.
Jalkaväkirykmentti 65 (talvisota)

Jalkaväkirykmentti 65 oli Suomen puolustusvoimien rykmentti, joka perustettiin Etelä-Pohjanmaan, Satakunta-Hämeen, Keski-Suomen ja Savon sotilaspiirien reserviläisistä, jotka jäivät vaille sijoitusta varsinaisissa perustamispaikoilla kootussa joukoissa ennen talvisotaa.
Rykmentti oli osa 2. täydennysdivisioonaa. Divisioonan nimi muutettiin kenttäarmeijaan liittämisen yhteydessä 22. divisioonaksi. Divisioonan keskittämiskäskyssä 20.joulukuuta 1939, jossa jaossa nimen muutoksen kera, jalkaväkirykmentti 65 (JR 65) liitettiin eversti Siilasvuon 9.Divisioonaan.
Rykmentti osallistui Suomussalmen taisteluihin komentajanaan everstiluutnantti Karl Mandelin. Rykmentti liitettiin Suomussalmen taisteluissa osaksi Ryhmä Susitaivalta. Rykmentti siirrettiin Suomussalmen jälkeen Kuhmoon 20. – 26. tammikuuta 1940, paitsi sen ensimmäinen, majuri Yrjö Hakasen pataljoona, joka siirtyi Kuhmon rintamalla 4. helmikuuta 1940. Kuhmon rintamalla rykmentti osallistui Kiekinkosken, Kuusijoen – Kipelänkankaan ja Luvelahden taisteluihin.
Ester Lindgren

Ester Astrid Lindgren (22. kesäkuuta 1895 Turku – 23. huhtikuuta 1983) oli suomalainen näyttelijä. Turusta uransa aloittanut Lindgren näytteli myös Tampereella, Porissa, Kuopiossa ja Varkaudessa.
Ura.
Ester Lindgrenin vanhemmat olivat kauppias Josef Emil Lindgren ja Ester Lehtinen. Hän aloitti näyttämötaiteellisen uransa Turun Työväen Teatterissa 1915. Näyttämötyöhön häntä oli valmentanut muun muassa Elli Tompuri. Vuonna 1930 julkaistussa näyttelijähakuteoksessa Lindgreniä luonnehditaan termillä "luonnenäyttelijätär". Hänen roolejaan olivat esimerkiksi Kalervon emäntä ("Kullervo"), Martta ("Nummisuutarit"), Kaisa ("Pohjalaisia") ja rouva Stockman ("Kansanvihollinen").
Kokoillan elokuvissa Lindgren näytteli kolme sivuroolia. Elokuvat olivat Valentin Vaalan ohjaamia ("Maaret – tunturien tyttö", "Niskavuoren naiset", "Nuori mylläri").
Emil Kokkonen

Matti Emil Kokkonen (30. maaliskuuta 1898 Impilahti – 28. elokuuta 1941 Viipurin maalaiskunta) oli suomalainen näyttelijä.
Ura.
Kokkonen aloitti uransa Kemin Työväen Näyttämöllä vuonna 1924. Sittemmin hän toimi useiden työväen näyttämöiden johtajana ja Turun Työväen Teatterin näyttelijänä. Kokkonen kaatui jatkosodan rintamalla Sommeessa kesällä 1941.
Kokkonen teki yhden elokuvaroolin. Hän näytteli sotilasta Nyrki Tapiovaaran teoksessa "Varastettu kuolema" (1938).
Căușenin piiri

Căușenin piiri on hallintopiiri kaakkoisessa Moldovassa. Piirin hallintokeskus on Căușeni. 
Piirin pinta-ala on 1 163 neliökilometriä, ja väkiluku vuonna 2014 noin 81 185.
Cimișlian piiri

Cimișlian piiri on hallintopiiri Moldovassa. Piirin hallintokeskus on Cimișlia. 
Piirin pinta-ala on 923 neliökilometriä, ja väkiluku vuonna 2014 noin 49 299.
Criulenin piiri

Criulenin piiri on hallintopiiri Keski-Moldovassa. Piirin hallintokeskus on Criuleni. 
Piirin pinta-ala on 688 neliökilometriä, ja väkiluku vuonna 2014 noin 70 648.
Alan Garber

Alan Garber on Yhdysvaltain lääketieteellisen tutkimuksen ja terveydenhuollon asiantuntija. Hän on Stanfordin yliopiston professori, joka on erikoistunut terveyspolitiikkaan ja taloustieteeseen. Garber toimii myös Stanfordin yliopiston terveydenhuollon tutkimus- ja innovaatioinstituutin (CHPIR) johtajana.
Garber on julkaissut lukuisia tutkimuksia terveydenhuollon taloustieteestä, lääkkeiden hinnoittelusta, terveyspalvelujen laadusta ja terveyspolitiikasta. Hän on ollut mukana useissa terveydenhuollon uudistamista koskevissa hankkeissa ja komiteoissa sekä toiminut neuvonantajana niin yksityisellä kuin julkisellakin sektorilla.
Garberin työ on vaikuttanut laajasti terveydenhuollon järjestelmän kehittämiseen Yhdysvalloissa, erityisesti korostaen taloudellisia näkökohtia ja terveyspalvelujen tehokkuutta. Hän on tunnustettu asiantuntija alallaan ja hänen tutkimuksensa ovat olleet merkittävässä roolissa terveyspolitiikan muotoilussa.
Rock ’n’ Roller

Rock ’n’ Roller on suomalaismuusikko Sami Hurmerinnan taiteilijanimellään Sami Haze julkaistu soolouran kolmas studioalbumi vuodelta 1985. Levy sisältää englanninkielistä rockmusiikkia, jota Sam Haze tulkitsee yhtyeensä säestämänä. Albumi julkaistiin Epic-levymerkillä LP-levynä ja sitä ei ole toistaiseksi julkaistu C-kasettina tai CD-levynä.
Kappaleet.
Kaikki kappaleet säveltänyt, sanoittanut ja sovittanut Sam Haze.
Petrovskin piiri (Donetsk)

Petrovskin piiri () on yksi Ukrainan Donetskin yhdeksästä hallinnollisesta alueesta (kaupunkipiiristä). Piirin pinta-ala on 62,4 neliökilometriä. Piiri on nimetty ukrainalaissyntisen neuvostopoliitikko Grigori Petrovskin mukaan. 
Donetskin kaupunki ja sen Petrovskin piiri oli 2024 alussa Venäjän miehittämää, ja siten Ukrainan laillisen hallinnon ulkopuolista aluetta. Sotarintaman lähellä vuodesta 2014 lähtien sijainneessa piirissä on kuitenkin ollut turvatonta. Useita rähähdyksiä on tapahtunut, ja etenkin Venäjän hyökkäyssodan (2/2022-) aikana monet asukkaat ovat asuneet toistuvasti pommisuojissa.
Piirin väestöarvio oli 85 399 (2001) tai 97 493 (VL 1989).
Petrovskin piiri työntyy Donetskin länsiosaan. Kaupunkipiirin naapuristo etelässä, lännessä tai luoteessa ei ole osa Donetskin kaupunkia vaan kuuluvat ympäröiviin piireihin. Etelässä naapurina on Donetskin piirin Oleksadrivkan kaupunkityyppinen taajama (3 885 as., 2022), ja heti sen länsipuolella lännessä Pokrovskin piirin Marjinkan kaupunki (9 089 as., 2022) ja 3 kilometriä luoteeseen Krasnohorivkan kaupunki (14 666 as., 2022). Venäjän hyökkäyssodan heikentämän rintamaseutujen turvallisuustilanteen vuoksi esitetyt vuoden 2022 alun väkilukuarviot lienevät vahvasti ylisuuria vuoden 2024 alun tilanteessa. Esimerkiksi Marjinkasta voitiin evakuoida enää 140 siviiliä ennen ukrainalaisjoukkojen vetäytymistä pois ja venäläismiehittäjien saapuessa jouluna 2023; enemmistö oli siirtynyt tykistökantamaa kauemmaksi jo aiemmin. - Idässä Petrovskin piirin naapureina on Donetskin kaupungin Kirovin piiri.
Piirin alueella on teollisuustoimintaa, muun muassa mekaaniikan, elintarviketeollisuuden ja hiilen tuotantolaitoksia. Piirin alueella sijaitsevat muun muassa:
Pro reilumpi yhteiskunta

Pro Reilumpi Yhteiskunta ry (lyh. PRY) on vuonna 2023 perustettu yhdistys, joka jakaa vaaleissa rahoitusta ehdokkaille, jotka kannattavat ammattiyhdistysliikkeen tärkeinä pitämiä asioita. Yhdistystä rahoittaa SAK.
Yhdistyksen asiamiehenä toimii SAK:lla työskentelevä Jyrki Konola.
Vaalirahoitus.
Eduskuntavaalit 2023.
Eduskuntavaaleissa 2023 PRY tuki yhteensä 632 355 eurolla 214 eduskuntavaaliehdokasta, joista yli puolet oli SDP:n ehdokkaita. Toisiksi eniten (28 %) tukea saaneita oli vasemmistoliitossa.
Yhdistys kertoi jakavansa tukea henkilöille, jotka jakavat yhdistyksen tavoitteet: "reilun työelämän edistämisen", "hyvinvointi- ja sopimusyhteiskunnan tukemisen" sekä "sellaisen yritysten toimintaympäristön edistäminen, jossa kilpailuetua ei voi saada sääntöjä rikkomalla."
Lähde
Bruce Paltrow

Bruce Paltrow (26. marraskuuta 1943 Brooklyn, New York – 3. lokakuuta 2002 Rooma) oli yhdysvaltalainen ohjaaja, tuottaja ja käsikirjoittaja. Hän työskenteli teatterissa, televisiossa ja elokuvissa.
Paltrow opiskeli maalaustaidetta Tulanen yliopistossa ja palasi sittemmin New Yorkiin, jossa kiinnostui teatterista. Hän tuotti lukuisia näytelmiä Broadwaylla ja sen ulkopuolisissa teattereissa. Näytelmän "Someone's Comin' Hungry" (1969) harjoituksissa Paltrow tapasi näyttelijä Blythe Dannerin, jonka kanssa avioitui vuonna 1970. Pariskunnalle syntyivät tytär Gwyneth Paltrow (näyttelijä) ja poika Jake Paltrow (ohjaaja). 1970-luvulla Paltrow muutti perheineen Etelä-Kaliforniaan, jossa hän aloitti työskentelyn Screen Gems -yhtiössä. Varhaisimman menestyksensä sen palveluksessa hän saavutti televisioelokuvalla "Shirts/Skins", joka oli urheilukomedia. Paltrow jatkoi urheiluteeman käsittelyä televisiosarjassa "The White Shadow" (1978), jonka hän käsikirjoitti, ohjasi ja tuotti. Vuodelta 1982 on hänen ensimmäinen täyspitkä elokuvansa, "Pikku viettelyksiä" ("A Little Sex"), joka ei kuitenkaan ollut arvostelu- eikä yleisömenestys. Paltrow kuitenkin palasi samana vuonna televisioon suositulla sairaalasarjalla "Sairaalan syke" ("St. Elsewhere").
Vuonna 2000 ilmestyi Paltrow'n elokuva "Karaoken kummajaiset" ("Duets"). Paltrow oli vuonna 1999 sairastunut suusyöpään, mutta oli leikkaus- ja sädehoidon jäljiltä remissiossa elokuvan ilmestymisen aikaan. Sairaus uusiutui myöhemmin. Paltrow oli viettämässä tyttärensä syntymäpäivää Roomassa kuollessaan äkillisesti keuhkokuumeeseen ja komplikaatioihin, jotka liittyivät taudin uusiutumiseen. Hänen läheinen ystävänsä Steven Spielberg liitti elokuvaansa "Ota kiinni jos saat" omistuksen Paltrow'n muistolle.
Paltrow oli juutalainen. Hänen sukujuurensa olivat Puolassa asuneessa Paltrowicz-suvussa, johon oli kuulunut runsaasti rabbeja. Paltrow oli sukua poliitikko Gabrielle Giffordsille.
Riihimäen Säästö-Karit

Riihimäen Säästö-Karit oli halpakauppaketju. Sillä oli seitsemän myymälää. Riihimäen Säästö-Karit perustettiin vuonna 1984. Tokmanni-kauppaketju osti Lopen myymälän vuonna 2019 ja sulautti sen itseensä.
Historia.
Säästö-Karit vuonna 1984 perustanut Kari Väkiparta muistaa, miten kauppa kävi Riihimäen myymälässä 80-luvun lopulla.
– Sadan neliön myymälässä paras kassa löi 75 000 markkaa päivässä. Meillä oli myynnissä Kiinan uutuuksia, joita ei muualta saanut. Ihmiset kulkivat liikkeessä vieri vieressä ja osa jonotti ulkona että pääsee kauppaan, Väkiparta muistelee hymyillen.
Parhaimmillaan yrityksellä oli yli 60 työntekijää.
Säästö-Karien Lopen liike rakennettiin vuonna 1990. Siitä on tullut tärkeä kauppapaikka lähiseudun asukkaille, joilla ei ole ollut liiemmin muita vaihtoehtoja kuin Lopen S-Market tai matka Riihimäen keskustaan.
Säästö-Karien kulta-aikaa oli 1990-luvun alku, jolloin yrityksellä oli myymälä seitsemällä paikkakunnalla, muun muassa Hämeenlinnassa, Valkeakoskella ja Karkkilassa.
– Silloin kilpailu ei ollut vielä niin kovaa. Rautakauppojen hinnat olivat aidosti rautakauppojen hintoja eli selvästi korkeampia. Siinä ei paljon vaadittu, että pystyi myymään niiden hintojen alle.
Kilpailun kiristyminen laski hintoja kaikkialla, myös erikoisliikkeissä. Pienet halpakaupat joutuivat yhä ahtaammalle kun isot ketjut pystyivät tilaamaan tavaraa selvästi edullisemmin.
Tavaratalot.
Riihimäen Säästö-Kareilla oli myymälät seuraavilla paikkakunnilla:
Moldovan piirit

Moldovan piirit ovat Moldovan ylimmän tason hallintoalueita.
Moldova jakautuu 32 hallintopiiriin ("raioane", yksikkö "raion"), kolmeen itsehallinnolliseen kaupunkipiiriin ("municipiilor", yksikkö "municipiul": Chișinău, Bălți ja Bender eli Tighina), yhteen itsehallinnolliseen alueeseen (Gagauzia) ja yhteen Moldovasta irtautuneeksi julistautuneeseen alueelliseen yksikköön, Transnistriaan. Myös Gagauzian ja Transnistrian keskuksilla (Cahul ja Tiraspol) on kaupunkipiirin asema.
Piirien vastuulle kuuluu järjestyksen ylläpito, piiritason tiet ja julkinen liikenne, pitkän matkan kaasuputket ja vastaava energiahuolto, urheilumahdollisuudet, televisioasemat ja teatterit, koulut ja lukiot ja sosiaalipalvelut. Sen sijaan pelastustoimi, kaavoitus, museot, kirjastot ja päivähoito ovat kuntien vastuulla.
Unghenin piiri

Unghenin piiri on hallintopiiri Moldovan keskiosassa. Piirin hallintokeskus on Ungheni. 
Piirin pinta-ala on 1083 neliökilometriä, ja väkiluku vuonna 2014 noin 101 000.
Jennifer Foerster

Jennifer Elise Foerster on yhdysvaltalainen runoilija. Hän on opiskellut luovaa kirjoittamista ja suorittanut tutkinnon Vernon College of Fine Artsissa. Hänellä on sukujuuria Hollanissa ja Saksassa ja toisaalta yhdysvaltalaista muscogee- ja creek-alkuperäisheimotaustaa. Hänen kotipaikkansa on San Francisco.
Suomennetut runot.
Runot on suomentanut Merja Virolainen kokoelmasta "Leaving Tulsa" (University of Arizona Press, 2013), ja ne on julkaistu "Parnassossa" 3/2015 (s. 38–43).
Helge (Tanska)

Helge oli Tanskan kuningas 890-luvun alussa. Hänen edeltäjänsä oli Gudfred. 800-900-lukujen vaihteessa Olavi Röyhkeä syrjäytti Helgen. Sitä ei juuri tiedetä mitä syrjäytetyllä tämän jälkeen tapahtui. Tanskalaiset pitävät hänestä oikeudenmukaisuuden vuoksi. 800-luvun lopussa tanskalaisten armeija kärsi tappioita frankkeja vastaan. Adam Bremeniläisen mukaan Helgestä tuli kuningas nopeasti taistelun jälkeen, koska edellinen oli kuollut taistelussa
Moldovalaisten ja georgialaisten viinien tuontikielto Venäjällä 2006

Maaliskuussa 2006 Venäjä määräsi moldovalaiset ja georgialaiset viinit tuontikieltoon (, ), mikä vahingoitti merkittävästi maiden viinintuotantoa sekä taloutta ylipäänsä. Syiden katsottiin olevan Venäjän poliittinen kosto Moldovalle ja Georgialle.
Tausta ja tuontikiellon voimaantulo.
Ennen tuontikieltoa Venäjän vienti muodosti noin 80 prosenttia sekä Georgian että Moldovan viinimarkkinoiden tuloista. Merkittävä osa Venäjällä myytävästä viinistä oli peräisin näistä kahdesta maasta, ja moldovalaiset ja georgialaiset viinit olivat venäläisten kuluttajien arvostamia.
Moldovalaisten ja georgialaisten viinien maahantuonti Venäjälle kiellettiin 27. maaliskuuta. Venäjän federaation kuluttajansuoja- ja hyvinvointiviraston johtaja Gennadi Oništšenko kertoi 12. huhtikuuta, että moldovalaisista ja georgialaisista oli löydetty raskasmetalleja sekä että osa viineistä oli paljastunut ruokaväärennöksiksi. Lisäksi 60 prosentista moldovalaisista ja 40 prosentista georgialaisista viineistä löytyi hyönteismyrkkyjä. Moldova vastasi väitteisiin sanomalla, että se myy viinejään myös muihin maihin, eikä ole saanut vastaava palautetta. Moldova myös sanoi, että Venäjän syytökset ovat kiristystä.
Venäjä asetti myös georgialaiset mineraalivedet tuontikieltoon syyttäen niitä ruokaväärennöksiksi ja laadultaan puutteellisiksi 5. toukokuuta.
Reaktioita ja syytteiden todenperäisyys.
Georgian puolustusministeri Irakli Okruašvili kommentoi tuontikieltoa seuraavasti: "[koska] Venäjä on sellainen markkina-alue, jossa voidaan myydä vaikka paskaa". Väärennetyn viinin tuottaminen ja vienti nimenomaan Venäjälle oli yleistynyt 2000-luvun myötä.
EU:n ulkosuhteista vastaava komissaari Benita Ferrero-Waldner kutsui Venäjän toimia kauppasaarroksi, mutta myönsi samalla, ettei unioni voi tehdä asialle mitään, koska Venäjä ei tuolloin ollut vielä WTO:n jäsen. 
Todelliseksi syyksi viinien tuontikiellolle on arveltu se, että Moldova ja Georgia pyrkivät myymään viinejään laajemmin myös ei-venäläisille markkinoille ja sitä kautta vähentämään alan riippuvuutta Venäjän markkinoista. Duumassa oltiin vaadittu georgialaisen viinin tuontikieltoa jo vuotta ennen vuoden 2006 tuontikieltoa kostona "Venäjää vastaan juonittelusta". Georgian presidentti Mikheil Saakašvili oli 4. toukokuuta Baltianmaiden ja Mustanmeren maiden Common Vision for Common Neighborhood -konferenssista (johon osallistui myös Yhdysvaltain varapresidentti Dick Cheney) juuri ennen kun mineraalivedet asetettiin tuontikieltoon. 
Tuontikiellon päättyminen.
Lokakuussa 2009 Moldova kertoi suostuvansa tukemaan Venäjän jäsenyyttä WTO:ssa vastineeksi tuontikieltojen poistamiselle. Viinien ja mineraaliveden tuontikiellot purettiin helmikuussa 2013.
Moldovalaisten viinien maahantuonti kiellettiin uudelleen syyskuussa 2013. Viralliseksi syyksi ilmoitettiin viineistä löytyneet "epäpuhtaudet" ja "laadunvalvonnan puute", mutta todelliseksi syyksi epäiltiin jälleen Venäjän halua rankaista Moldovaa sen yrittäessä lähentyä EU:ta. Venäjä hellitti rajoitteita vuonna 2017.
Bastøy

Bastøy on saari Oslonvuonossa, Hortenin kunnassa Norjassa. 2,3 neliökilometrin kokoinen saari sijaitsee noin neljä kilometriä mantereesta. Bastøy toimii avovankilana.
Bastøy toimi 1800-luvulla majakkasaarena. Vuonna 1900 saarelle avattiin koulukoti, jonne sijoitettiin rikoksia tehneitä poikia. Koulukoti lakkautettiin vuonna 1970 ja sen rakennuksiin muutti alkoholistien parantola. 1980-luvulla saari muutettiin vankilasaareksi. Vankila muutettiin 2000-luvun alussa humanistis-ekologiseksi vankilaksi, jossa vangit asuvat omissa asunnoissaan ja ovat päivät töissä. Saarella on 115 vankia, jotka viljelevät saaren peltoja ja hoitavat maatilan eläimiä.
Saarella sijaitsee vuonna 1898 valmistunut Bastøyn kirkko.
Verneri Ahonen

Verneri Ahonen (s. 3. helmikuuta 2003 Tampere) on suomalainen jääkiekkoilija, joka pelaa 11. tammikuuta 2026 asti kestävällä sopimuksella SM-liigajoukkue Mikkelin Jukureissa vuokralla Tapparasta. Hän on pelipaikaltaan keskushyökkääjä, mutta Ahonen osaa pelata myös laidassa.
Ura.
Seuraura.
Ahonen on Tapparan kasvatti. Hän toimi kaudella 2018–2019 seuran C-nuorten varakapteenina. Ahonen voitti kauden päätteeksi C-nuorten SM-pronssia. Kaudella 2019–2020 hän oli tehoilla 17+38=55 Tapparan B-nuorten paras syöttäjä ja Ahonen jakoi sisäisen pistepörssin voiton Vili Kukkolan kanssa. He jakoivat koko B-nuorten SM-sarjan pistepörssin viidennen sijan JYPin Santeri Koskelan kanssa. Kaudeksi 2021–2022 Ahonen siirtyi Hämeenlinnan Pallokerhon U20-joukkueeseen. 
Kaudeksi 2022–2023 Ahonen siirtyi KooKoon U20-joukkueeseen. Hänet nimettiin joukkueen varakapteeniksi. Kaudella 2023–2024 Ahonen valittiin U20 SM-sarjan helmikuun kuukauden pelaajaksi. Hän voitti tehoilla 14+54=68 koko sarjan syöttöpörssin ja jakoi pistepörssin kärkisijan JYPin Santeri Huovilan kanssa, mutta Huovila vei kuitenkin pistepörssivoiton nimiinsä suuremman maalimääränsä turvin. Ahonen voitti myös KooKoon sisäisen tehotilaston lukemalla +34 ja hän oli joukkueen paras syöttäjä pudotuspeleissä kahdeksalla syöttöpisteellään. Ahonen valittiin U20 SM-sarjan ensimmäiseen tähdistökentälliseen. Hän debytoi kauden aikana myös seuran SM-liigajoukkueessa, jossa Ahonen pelasi kaksi runkosarjaottelua ilman tehopisteitä. Hän teki liigadebyyttinsä 24. tammikuuta 2024 vieraissa JYPiä vastaan, kun KooKoon kokoonpanosta puuttui loukkaantumisten ja sairastumisten takia peräti kymmenen hyökkääjää ja kaksi puolustajaa. Ahonen merkittiin vain kolmella täydellä ketjulla otteluun lähteneen KooKoon yhdeksänneksi hyökkääjäksi nelosketjuun. Hän sai ottelussa jääaikaa lopulta vain 1.27 minuuttia.
Kaudeksi 2024–2025 Ahonen palasi 1+1-vuotisella sopimuksella kasvattajaseuraansa Tapparaan. Hän pelasi SM-liigassa 23 runkosarjaottelua tehopistein 1+2=3. Ahonen teki liigauransa avausmaalin 30. joulukuuta 2024 vieraissa Pelicansia vastaan. Hän pelasi myös yhden Mestarien liigan ottelun ilman tehopisteitä. Suurimman osan kaudestaan Ahonen pelasi kuitenkin Tapparan U20-joukkueessa, jonka varakapteenina hän toimi. Ahonen voitti joukkueen sisäisen piste- ja syöttöpörssin tehoilla 12+29=41. Hänet palkittiin kauden päätteeksi U20 SM-sarjan herrasmiespelaajana Jere Lehtinen -palkinnolla. Huhtikuussa 2025 Tappara tiedotti käyttäneensä Ahosen sopimuksessa olleen option ja tehneen vuoden mittaisen jatkosopimuksen hänen kanssaan.
Elokuussa 2025 Tappara vuokrasi Ahosen toistaiseksi voimassa olevalla sopimuksella Mestiksen nousijajoukkue Nokian Pyryyn. Hän pelasi siellä yhdeksän ottelua, kunnes lokakuussa Tappara vuokrasi Ahosen marraskuun maajoukkuetaukoon ulottuvalla vuokrasopimuksella Mikkelin Jukureihin paikkaamaan hyökkäyksen loukkaantumisia. Marraskuussa hänen vuokrasopimustaan jatkettiin 11. tammikuuta 2026 saakka.
Maajoukkueura.
Ahonen on pelannut seitsemän poikien maaottelua.
Antiikin Pieria

Pieria () eli Pieris () oli antiikin Kreikan maakunta ja myöhempi Makedonian valtakunnan osa Ala-Makedonian ja Thessalian rajalla. Se käsitti suunnilleen nykyisen Pierian alueyksikön alueen.
Maantiede.
Pieriaan kuului Makedonian eteläinen Thermainlahden rannikko Peneios- ja Haliakmon-jokien suiden välisellä alueella Olympos-vuoren juurella sen itäpuolella. Pierian pohjoispuolella sijaitsi Bottiaia, luoteispuolella Eordaia, länsipuolella Elimeia ja lounaispuolella Thessalian Perrhaibia.
Pieriassa sijaitsivat Pierian vuoret, jotka olivat Olympoksen uloke koilliseen rannikolle päin, sekä merkittävä Pierian metsä. Olympoksen juurella sen koillispuolella sijaitsi makedonialaisten pyhä kaupunki Dion. Alueen halki kulki Pellasta Thessalian Larissaan kulkenut tie.
Kaupungit.
Polikset.
Pierian polikset eli kaupunkivaltiot olivat:
Muut kaupungit.
Muiksi kaupungeiksi tai asutuksiksi mainitaan:
Historia.
Pieria mainitaan jo Homeroksen runoissa. Kreikkalaisessa mytologiassa alue oli muusien synnyinseutua. Näihin yhdistettiin alueella sijainnut Pierian lähde, jonka uskottiin antavan runollista innoitusta. Pieriasta oli kotoisin myös laulaja Orfeus. Kun muusien kultti siirtyi myöhemmin alueelta etelämmäksi Boiotiaan, osa Pierian alueen nimistöstä kopioitui samalla etelämmäksi.
Pieriaa asutti alun perin traakialainen pierien ("Pieres", ) heimo. Makedonialaiset valtasivat alueen kuningas Perdikkas I:n aikana 600-luvulla eaa. Tämän jälkeen pierit karkotetiin alueelta, ja nämä siirtyivät Traakiaan Strymon-joen itäpuolelle, missä heistä sai nimensä Pieriin alue.
Nykyinen Keski-Makedonian alueen Pierian alueyksikkö on perinyt nimensä antiikin aikaisesta alueesta.
Odotan

Odotan on Hausmyllyn vuonna 1997 levytetty elektronisen musiikin kappale. Kappaleen ovat säveltäneet Jari Karjalainen taiteilijanimellä Drome ja Petri Alanko taiteilijanimellä Lowland. Sanoituksen kappaleeseen ovat tehneet Hannu Pulkkinen (taiteilijanimi Enzo), Jari Karjalainen ja Jyrki Kemppainen. Kappale julkaistiin yhtyeen vuonna 1997 julkaistulla studioalbumilla "Speedway" sekä omana singlenä.
Syksyn sävel -1997 -kilpailu.
Kappale osallistui MTV3-kanavan vuoden 1997 Syksyn sävel -laulukilpailuun sijoittuen toiseksi. Kappale sai yhteensä katsojien puhelinäänestyksessä 11 607 ääntä ja lisäksi se sai lehdistön palkinnon.
Hausmyllyn esitys sai mediahuomiota, joka kilpailumenestykseensä valmistautumattomana joutuikin nousemaan uudestaan lavalle esittämään kilpailukappaleensa tuloslähetyksessä. Yhtyeen jäsenet olivat tuloslähetyksen aikaan juovuksissa, ja varsinkin laulaja Jari Karjalaisella oli vaikeuksia muistaa kappaleen sanoja. Siksi televisiolähetys jouduttiin siirtämään nopeasti mainoskatkolle.
Balla

Balla (, myös ; ) oli antiikin aikainen kaupunki Pieriassa Makedoniassa nykyisen Kreikan alueella. Sen tarkkaa sijaintia ei tiedetä.
Maantiede.
Balla sijoitetaan yleensä Pierian vuoristoiseen osaan eli lähellä Pierian vuoria. Joskus sen on ehdotettu sijainneen nykyisen Sérvia-Velventóksen kunnan Palaiográtsanossa. Nykyisen Velventóksen nimen on ehdotettu perustuvan kaupungin nimeen. "Tabula Peutingerianassa" esiintyy kaupunki nimeltä "Bala", joka sijaitsi Dionin ja Beroian välillä. Se saattaa olla sama paikka, mutta sen sijainti ei täysin täsmää Ballan oletetun sijainnin kanssa.
Historia.
Ballan historiasta tiedetään antiikin lähteistä vain vähän. Kaupungin mainitsevat muun muassa Klaudios Ptolemaios, Plinius vanhempi ja Stefanos Byzantionlainen. Kaupungin asukkaasta käytettiin etnonyymiä "Ballaios" (), latinaksi "Vallaeus". Antiikin lähteiden mukaan ballalaiset siirrätettiin Pythioniin, joka sijaitsi Thessalian puolella Perrhaibiassa.
Kun nykyisessä Vergínassa suoritettiin ensimmäisiä arkeologisia tutkimuksia 1800- ja 1900-luvuilla, sieltä löytynyt antiikin aikainen kaupunki oletettiin pitkään Ballaksi. Vasta Makedonian kuningashautojen löytyminen osoitti, että paikka oli antiikin Aigai.
Psyra (kaupunki)

Psyra () oli antiikin aikainen kaupunki Psyran (nyk. Psará) saarella Kreikassa. Se sijaitsi nykyisen Psarán kylän paikalla.
Maantiede.
Psyran kaupunki sijaitsi samannimisen saaren eli nykyisen Psarán saaren luoteisrannikolla luonnonsatamalahden rannalla. Samassa paikassa sijaitsee myös nykyinen Psarán kylä. Kaupungin akropoliina eli yläkaupunkina ja linnavuorena toimi nykyinen Mávri Ráchin eli Palaiókastron kukkula niemessä heti nykyisen kylän eteläpuolella. Nykyisin samalla kukkulalla ovat Pyhän Annan ("Agía Ánna") ja Pyhän Johanneksen ("Ágios Ioánnis") kirkot.
Psyran saari sijaitsi antiikin nimistöllä Aigeianmeren pohjoisissa keskiosissa Khioksen saaren luoteispuolella, 50 stadioninmitan päässä Khioksen luoteiskärjestä Melainain niemestä. Sen ympärysmitaksi laskettiin 40 stadionia. Saari oli vuoristoinen ja kallioinen, ja antiikin ajan lähteet huomioivat sen karuuden, jonka vuoksi saari ei kyennyt tuottamaan tarpeeksi viiniä edes Dionysoksen juomauhreihin.
Historia.
Psyralla on ollut mykeneläistä asutusta jo 1300- ja 1200-luvuilla eaa. Varhaisin maininta Psyran saaresta on Homeroksen "Odysseiassa", jossa Nestor mainitsee sen nimellä "Psyria". Demosthenes mainitsee saaren 300-luvulla eaa. kuvatessaan seudun kovia tuulia, jotka vaikeuttavat merenkulkua.
Antiikin aikainen asutus nykyisessä Mávri Ráchissa ajoittuu pääasiassa hellenistiselle ja varhaiselle roomalaiselle kaudelle 200-luvulta eaa. ensimmäiselle vuosisadalle eaa. Strabon mainitsee ensimmäisellä vuosisadalla kaupungin hyvän sataman.
Rakennukset ja löydökset.
Psyran kaupungista on säilynyt vain vähän. Akropoliin pohjoisrinteestä on löydetty joitakin asutuksen jäänteitä, ja alempaa rinteestä hautoja. Osa kukkulan muureista saattaa olla vanhaa perua, ja kukkulan kirkoissa on käytetty uudelleen varhaisempien rakennusten osia. Nykyisestä Xerókampoksesta saaren pohjoisosasta sekä saaren etelärannikon Límnoksen lahdelta Psarán kylästä itään on tehty joitakin roomalaisaikaisia löytöjä. Saaren mykeneläisaikaiset löydöt on tehty länsirannikolta nykyisestä Lákasta (myös Lákka). Niihin lukeutuu viitisenkymmentä hautaa hautaesineineen.
Venäjän 1. panssariarmeija

1. kaartin punalippuinen panssariarmeija () on Venäjän maavoimiin kuuluva yhtymä 1991—1999 ja 2014—.
Neuvostoliiton 1. kaartin panssariarmeija.
Sen edeltäjä oli Neuvostoliiton 1. panssariarmeija. Siitä tuli 1944 ensimmäinen kaartin panssariarmeija kenraalieversti Mihail Katukovin alaisuudessa. Tämä oli yksi kuuluisimpia ja menestyneimpiä neuvostoarmeijan yksiköitä.
Armeija otti osaa Stalingradin ja Kurskin taisteluihin ja vapautti Ukrainan ja Puolan osana 1. Ukrainan ja 1. Valko-Venäjän rintamaa. Sodan jälkeen se kuului joukkojen läntiseen ryhmään päämajanaan Dresden.
Vuonna 1968 armeija osallistui Tšekkoslovian miehitykseen. Sen päämaja siirrettiin Smolenskiin Neuvostoliiton romahduksen jälkeen ja armeija hajotettiin 1999.
Uudelleenperustaminen 2014.
1. kaartin punalippuinen panssariarmeija perustettiin uudelleen 13. marraskuuta 2014. Siihen kuuluivat 
2. kaartin Tamanin divisioona,
4. kaartin Kantemirov-divisioona,
erillinen 27. kaartin Sevastopol-prikaati ja 6. panssariprikaati Nižni Novgorodin alueella.
Armeijan uudelleenperustaminen liittyy läntisen sotilaspiirin luomiseen, jonka päämaja oli Pietarissa ja joukot Moskovan lähellä, mitä sotilaat eivät pitäneet käytännöllisenä. Lisäksi Venäjän 20. armeija siirrettiin kiireisesti Ukrainan rajalle, jota oli aiemmin pidetty turvallisena suuntana.
Hyökkäyksessä Ukrainaan armeijaan kuuluivat 2. ja 4. divisioona, 47. kaartin panssaridivisioona ja prikaateja. Kohti Kiovaa koillisesta edennyt 2. divisioona kohtasi Tšernihivissa Ukrainan 1. panssariprikaatin. Venäjän joukot vetäytyivät Kiovan ympäristöstä maaliskuussa 2022 rauhanneuvottelujen loppuvaiheessa.
4. divisioona joutui taisteluihin Ukrainan 4. panssariprikaatin kanssa Harkovan vastahyökkäyksen aikana Izjumin lähellä syksyllä 2022 ja joutui perääntymään. Tuolloin länsimediassa jo väitettiin joukon tuhoutuneen ja sen uudelleenrakentamisen kestävän vuosia.
Armeija täydennettiin talvella Valko-Venäjällä, minkä jälkeen se siirrettiin takaisin koillis-Ukrainaan keväällä 2023. Armeijan 47. divisioonaan oli liitetty uusi 153. panssarirykmentti.
Igalia

Igalia on ohjelmistoteollisuuden konsultointiyritys, joka on perustettu syyskuussa 2001 A Coruñassa Espanjassa. Yritys on tunnettu osallistumisesta useisiin avoimen lähdekoodin projekteihin. Yritys ei ole tyypillinen konsultointiyritys, vaan se on työntekijöiden omistama osuuskunta. Igalian Brian Kardell kuvaa sitä tasaiseksi rakenteeksi ilman pomoja eikä osakkeenomistajia. Yritys liittyi Linux Foundationin jäseneksi huhtikuussa 2011. Yritys on myös World Wide Web Consortiumin (W3C) ja Khronos Groupin jäsen. Yritys on mukana muun muassa verkkoselaimien kehityksessä, jota sponsoroi Bloomberg. Yrityksessä toimii 140 henkilöä.